Men in Black 3

***Men in Black 3*** (títol orichinal en anglés, en aragonés ***Hombres de negro 3***, estrenada en Aragón con o suyo títol orichinal) ye una cinta de cine de comedia d'acción de ciencia-ficción estrenada l'anyo 2012, dirichida por Barry Sonnenfeld seguntes un guión adaptau por Etan Cohen (basau en *[[The Men in Black (cómic)|The Men in Black]]*, un cómic de Lowell Cunningham), con una banda sonora orichinal de Danny Elfman, una dirección de fotografía de Bill Pope, una producción cinematografica de Walter F. Parkes y Laurie MacDonald ta las productoras Columbia Pictures, Amblin Entertainment, Parkes+MacDonald Image Nation, Hemisphere Media Capital y Image Nation Abu Dhabi y un elenco d'actors d'o cual en fan parte, entre d'atros, Will Smith, Tommy Lee Jones, Josh Brolin, Jemaine Clement, Emma Thompson, Alice Eve, Michael Stuhlbarg, Mike Colter, Nicole Scherzinger, Michael Chernus, David Rasche, Keone Young, Bill Hader, Lenny Venito, David Pittu y Lanny Flaherty.

Boris l'Animal ye un alienichena que en 2012 fuye d'una garchola de maxima seguredat que se troba en a Luna con l'obchectivo de vengar-se de l'Achent K d'os Hombres de Negro, qui en 1969 li disparó en un brazo y lo capturó. Cuan l'Achent K y l'Achent J el troban, Boris consigue fuyir, en decindo-le a K que "ya ye muerto", cosa que fa que J y K se desamisten porque K se niega a expliar a J o motivo por o cual no ha disparau cotra Boris. Cuan J demana explicacions a lo suyo superior, l'Achent O, sobre las circusntancias d'a detención de Bris en 1969, iste tamién li niega, y nomás li diz que en ixe momento K heba desplegau un escudo interplanetario que privó una invasión d'a Tierra por os bogloditas. Boris consigue una maquina d'o tiempo y torna enta lo pasau en 1969 ta matar a K. En o momento present, J remera a K, pero veye que las suyas alcordanzas li producen bels efectos segundarios, que l'achent O identifica como prebas de que s'ha crevau a secuencia de l'espacio-tiempo. En remerar que Boris heba cometiu un asasinato en 1969, J busca a qui poseye la maquina d'o tiempo ilegal y fa él tamién o viache. En plegar enta 1969, un choven Achent K arresta a J, dica que iste consigue convencer-lo s'a suya condiciónd'achent d'os Hombres de Negro d'o Futuro, y toz doz marchan en busca de Boris, con l'aduya de Griffin, un archanano que fuyó d'a suya planeta cuan os bogloditas la destruyoron y qe ye capable d'anticipar todas as posibilidaz d'o futuro.

A cinta s'ambienta en Nueva York (Nueva York) y Florida en 1969 y 2012, y las suyas escenas se filmoron en Nueva York (Nueva York) y Los Angeles (California) y en os Kaufman Astoria Studios, tamién en Nueva York, y en os Sony Pictures Studios en Culver City y lo Central City Studio en Los Angeles, tamién en California.

Se tracta d'una cinta que ha reciviu bels premios y nominacions, encara que garra d'éls no fa parte d'os premios cinematograficos mas conoixius u desatacaus.

## Elenco

## Se veiga tamién
* Cine en 2012.
* Cintas de 2012.

## Referencias

## Vinclos externos

*  ''Men in Black 3'' en Internet Movie Database.
*  ''Men in Black 3'' en Metacritic.
*  ''Men in Black 3'' en Box Office Mojo.
*  ''Men in Black 3'' en Rotten Tomatoes.